Superliga 22-tur doirasidagi «Lokomotiv» - «Olimpik» uchrashuvidan so‘ng «temiryo‘lchilar» bosh murabbiyi Server Jeparov klub rahbariyati tomonidan iste’foga chiqarildi. Foto: Lokomotiv «Lokomotiv» kecha juda muhim bellashuvda «Olimpik»ga 1:2 hisobida imkoniyatni boy berdi. Bu esa klub rahbariyatining keskin qaror qabul qilishiga sabab bo‘ldi. Superliganing qolgan 4ta turiga asosiy jamoamizni taniqli va tajribali mutaxassis Mirko Yyelichich boshqaradi. Avstraliyalik murabbiy iltimosiga binoan, Denis Korostichenko ham murabbiylar shtabiga qaytib, Yyelichichga yaqindan yordam beradi», - deyiladi klub xabarida. Ma’lumot uchun, «Lokomotiv» 20 ochko bilan 11-o‘rinda bormoqda. Klub keyingi turlarda «Paxtakor», «Navbahor», «So‘g‘diyona» va «Metallurg»ga qarshi maydonga tushadi.